Szám: KP/12881-85/2020.

**E L Ő T E R J E S Z T É S**

**Tárgy: Önkormányzati tulajdonú gazdasági társasággal kapcsolatos döntés meghozatala**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette: Nagy Gábor – vagyongazdálkodási referens**

# Tisztelt Képviselő-testület!

Magyarország Kormánya a 478/2020. (XI.3.) Kormányrendelet 1. §-ával 2020. november 3-án az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és határkörét egyszemélyben gyakorolja.

A Komáromi Távhőszolgáltató Korlátolt Felelősségű Társaság értékesítette a 2900 Komárom, Csokonai út 2. szám alatti székhelyét, mely ezért törlésre kerül az alapító okiratból. Egyidejűleg szükséges az új székhely bejegyzése is, melynek címe: 2900 Komárom, Jedlik Ányos utca 8.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

1. **A fentiek értelmében, mint Komárom Város Polgármestere a Komáromi Távhőszolgáltató Korlátolt Felelősségű Társaság alapító okiratának módosítását az 1. melléklet szerinti tartalommal elfogadom. A gazdasági társaság új székhelye 2900 Komárom, Jedlik Ányos utca 8.**
2. **Komárom Város Önkormányzat képviselő-testülete feladat és hatáskörében eljárva megbízom a Komáromi Távhőszolgáltató Korlátolt Felelősségű Társaság ügyvezetőjét, hogy az alapító okirat módosítása tárgyában járjon el a Cégbíróságon.**

**Határidő: azonnal**

**Felelős: dr. Molnár Attila polgármester**

Komárom, 2020. december 31.

Nagyné Varga Juditdr. Molnár Attila

aljegyző polgármester